
(Pritarimas)
Europos Parlamentas,
–	atsižvelgdamas į Tarybos sprendimo projektą (10844/2023),
–	atsižvelgdamas į Europos Sąjungos ir Kinijos Liaudies Respublikos susitarimo pasikeičiant laiškais pagal Bendrojo susitarimo dėl muitų tarifų ir prekybos (GATT 1994) XXVIII straipsnį dėl visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimo, susijusio su Jungtinės Karalystės išstojimu iš Europos Sąjungos, projektą (10845/2023),
–	atsižvelgdamas į prašymą dėl pritarimo, kurį Taryba pateikė 2025 m. lapkričio 11 d. pagal Sutarties dėl Europos Sąjungos veikimo 207 straipsnio 4 dalies pirmą pastraipą ir 218 straipsnio 6 dalies antros pastraipos a punkto v papunktį (C10‑0282/2025),
–	atsižvelgdamas į Darbo tvarkos taisyklių 107 straipsnio 1 ir 4 dalis ir į 117 straipsnio 7 dalį,
–	atsižvelgdamas į Tarptautinės prekybos komiteto rekomendaciją (A10-0026/2026),
1.	pritaria susitarimo sudarymui;
2.	paveda Pirmininkei perduoti Parlamento poziciją Tarybai, Komisijai ir valstybių narių bei Kinijos Liaudies Respublikos vyriausybėms ir parlamentams.

